નોંઘનીય છે કે છેલ્લા ત્રણ દિવસથી ચાલી રહેલા દલિત અત્યાચાર કાંડમાં પહેલા રાજ્યના મુખ્યમંત્રી આનંદીબહેન પટેલે મુલાકાત કરી હતી. ત્યાર બાદ કોંગ્રેસના ઉપાધ્યક્ષ રાહુલ ગાંધીએ 21મી જુલાઇના રોજ ગુજરાતની મુલાકાત દરમિયાન ઉના કાંડમાં પીડિત દલિતોને મળ્યા હતાં. તેમજ દિલ્હીના સીએમ અરવિંદ કેજરીવાલ આજે ઉના પીડિતોની મુલાકાતે ગુજરાત આવ્યાં હતાં અને ભોગ બનેલા પીડિતોના પરીવારજનોને મળ્યા હતાં. અરવિંદ કેજરીવાલે રાજ્યની ભાજપ સરકાર પર આકરા પ્રહારો કર્યા હતાં. કેજરીવાલે પીડિતોને બનતી તમામ મદદ માટે ખાતરી આપી હતી.